# Facebook

Facebook|  |
|  |
| Enghraifft o: | gwasanaeth rhwydweithio cymdeithasol, gwefan, cyfryngau cymdeithasol, user-generated content platform, cymuned arlein, very large online platform  |
| Crëwr | Mark Zuckerberg  |
| Awdur | Mark Zuckerberg, Eduardo Saverin, Dustin Moskovitz, Chris Hughes  |
| Gwlad | Unol Daleithiau America  |
| Iaith | Saesneg, Tsieineeg Traddodiadol, Tsieineeg Syml, Japaneg  |
| Dechrau/Sefydlu | 4 Chwefror 2004  |
| Perchennog | Meta Platforms  |
| Gweithredwr | Meta Platforms  |
| Sylfaenydd | Mark Zuckerberg, Eduardo Saverin, Dustin Moskovitz, Chris Hughes  |
| Gweithwyr | 0  |
| Gwefan |   |
| Dynodwyr |
| Freebase | /M/02y1vz  |
| Quora | Facebook-product  |
|  Ffeiliau perthnasol ar Gomin Wicimedia |

Gwefan rwydweithio cymdeithasol yw **Facebook**. Yn anffurfiol, defnyddir yr enw **Gweplyfr** arno yn y Gymraeg. Mae'n un o wasanaethau cwmni Meta platforms o Unol Daleithiau America, sydd hefyd yn berchen ar WhatsApp ac Instagram. Ddiwedd 2023, roedd 3.07 biliwn o ddefnyddwyr, gyda 2.11 biliwn o'r rheini'n ei ddefnyddio bob dydd, a hynny am 31 munud ar gyfartaledd.

## Hanes

Pan lansiwyd Facebook yn 2004 gan Mark Zuckerberg, roedd aelodaeth wedi ei gyfyngu i fyfyrwyr Prifysgol Harvard, ac yna fe ehangwyd i sawl prifysgol arall yn yr Unol Daleithiau. Yn raddol ehangwyd yr aelodaeth i unrhyw un oedd â chyfeiriad e-bost sefydliad addysgol (.edu, .ac.uk, ac ati) ar draws y byd, ac yn 2006 agorwyd y wefan i unrhyw berson. Mae'r defnyddwyr yn creu pwll o Ffrindiau ac yn danfon gwybodaeth a negeseuon at ei gilydd neu eu gosod ar eu tudalennau. Yn y dyddiau cynnar hynny, roedd yn cystadlu â gwasanaethau eraill megis Bebo a MySpace.

Ym Medi 2012, roedd gan Facebook dros biliwn o ddefnyddwyr, a chredir bod 8.7% o'r rheiny yn rhai ffug.

### Achos llys

Yn 2007 aed a Mark Zuckerberg i'r llys gan gwmni ConnectU.com gan honni ei fod wedi dwyn eu syniad nhw am y wefan, ac wedi oedi datblygiad eu gwefan nhw'n fwriadol wrth weithio iddynt yn 2003.

## Nodweddion

* Mae'n rhaid cofrestru â Facebook cyn cael mynediad i'r wefan.
* Gellir dewis ymuno â rhwydweithiau a seilir ar leoliad daearyddol (gwladwriaeth, gwlad neu ddinas), sefydliad addysg neu gyflogwr.

## Ieithoedd Facebook

Yn 2008 fel rhan o ddatblygiad Facebook ychwanegwyd rhyngwyneb amlieithog o ddewis y defnyddiwr. Ymhlith yr ieithoedd y gellir eu defnyddio mae'r canlynol:

* Cymraeg
* Saesneg
* Sbaeneg
* Catalaneg
* Norwyeg
* Almaeneg
* Tsieceg
* Tsieinëeg
* Daneg
* Ffinneg
* Eidaleg
* Iseldireg
* Pwyleg
* Rwsieg
* Swedeg
* Tyrceg
* Portiwgaleg (Brasil)
* Siapaneg
* Coreg

## Preifatrwydd a diogelwch

Cafwyd sawl cwyn am ddiffyg preifatrwydd ar Facebook. Yn 2010, datgelwyd fod nifer o raglenni fel gemau ar Facebook yn hel gwybodaeth bersonol a bod rhai'n eu pasio ymlaen (neu eu gwerthu) i gwmnïau eraill. Roedd hyn yn digwydd hyd yn oed ar ôl i ddefnyddwyr Facebook ddewis lefel diogelwch gwybodaeth uchaf posib. Roedd y wybodaeth a "ffermiwyd" felly'n cynnwys enwau go iawn, cyfeiriadau a gwybodaeth bersonol arall. Ym mis Hydref 2010, ar ôl wynebu bygythiad o gael achos llys yn eu herbyn yn yr Unol Daleithiau, mynnodd Facebook eu bod wedi cymryd camau i atal hynny.

## Cyfeiriadau